Պաու Լոպես

Պաու Լոպես (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Իսպանիայի ազգային հավաքականի կազմում։ Խաղում է դարպասապահի դիրքում։

Ակումբային կարիերա

Էսպանյոլ 
Ֆուտբոլիստի կարիերան Լոպեսը սկսել է Ժիրոնայում։ 2007 թվականին նա միացավ Էսպանյոլի ակադեմիային։ 2014 թվականի հունիսի 12-ին Լոպեսը 4 տարվա պայմանագիր կնքեց ակումբի հետ՝ տեղափոխվելով Էսպանյոլի առաջին թիմ։ Իր պրոֆեսիոնալ դեբյուտը նշեց դեկտեմբերի 2-ին՝ Իսպանիայի գավաթի Ալավեսի դեմ խաղում։ Առաջին հանդիպումը Լա Լիգայում անցկացրեց 2015 թվականի փետրվարի 1-ին՝ Կիկո Կասիլյայի կարմիր քարտից հետո փոխարինման մտնելով Սևիլյայի դեմ խաղում։ 2014-15 մրցաշրջանում Լոպեսը թիմի երկրորդ դարպասապահն էր և հանդես էր գալիս միայն Իսպանիայի գավաթում։ Նրա հետ Էսպանյոլը 9 տարվա մեջ առաջին անգամ հասավ գավաթի կիսաեզրափակիչ, որտեղ սակայն 2 խաղերի արդյունքում պարտվեց Ատլետիկ Բիլբաոյին։

Կիկո Կասիլյայի՝ Ռեալ Մադրիդ տեղափոխությունից հետո Լոպեսը դարձավ Էսպանյոլի հիմնական դարպասապահը։ 2016 թվականի հունվարի 6-ին՝ Իսպանիայի գավաթի Բարսելոնայի դեմ խաղում նա կանգնեց Լիոնել Մեսսիի ոտքին, ինչը սակայն վրիպեց մրցավարի աչքից։ Օգոստոսի 31-ին Լոպեսը 1 տարվա վարձավճարով միացավ Տոտենհեմին՝ դառնալով երրորդ դարպասապահը Հուգո Լյորիսից ու Միշել Վորմից հետո և չանցկացնելով ոչ մի հանդիպում ակումբի առաջին թիմի կազմում։ 2017-18 մրցաշրջանում իսպանացին վերադարձավ Էսպանյոլ՝ կրկին դառնալով թիմի հիմնական դարպասապահը։ Էսպանյոլի կազմում Լոպեսը անցկացրեց 78 հանդիպում՝ բաց թողելով 110 գնդակ և 19 խաղում պահելով իր դարպասը անառիկ։

Ռեալ Բետիս 
2018 թվականի հուլիսի 4-ին Լոպեսը անվճար տրանսֆերով միացավ Ռեալ Բետիսին՝ ակումբի հետ կնքելով 5 տարվա պայմանագիր։ Իր դեբյուտը նշեց օգոստոսի 17-ին՝ Լևանտեի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 25-ին՝ Եվրոպայի Լիգայի խմբային փուլի Միլանի դեմ խաղում։ Ռեալ Բետիսի կազմում Լոպեսը անցկացրեց 35 հանդիպում՝ 10 խաղում պահելով իր դարպասը անառիկ։

Ռոմա 
2019 թվականի հուլիսի 9-ին Լոպեսը 5 տարվա պայմանագիր կնքեց Ռոմայի հետ։ Ակումբը նրա համար վճարեց 23.5 միլիոն եվրո։

Միջազգային կարիերա 
Լոպեսը ներկայացրել է Իսպանիան մինչև 21 տարեկանների երիտասարդական հավաքականում։ 2015 թվականի դեկտեմբերի 26-ին նա Կատալոնիայի հավաքականի կազմում խաղադաշտ դուրս եկավ Բասկերի Երկրի դեմ խաղում։ 2017 թվականին Լոպեսը Իսպանիայի Մ21 հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով միայն խմբային փուլի Սերբիայի դեմ խաղում։ Իսպանիան հասավ մրցաշարի եզրափակիչ, որտեղ 1-0 հաշվով պարտվեց Գերմանիային։

Իսպանիայի ազգային հավաքական Լոպեսը առաջին անգամ հրավիրվեց 2016 թվականի մայիսի 17-ին՝ Բոսնիա և Հերցեգովինայի դեմ խաղի համար, սակայն այս հանդիպմանը խաղադաշտ դուրս չեկավ։ Հաջորդ անգամ նա ազգային հավաքական հրավիրվեց 2018 թվականի սեպտեմբերին՝ Անգլիայի և Խորվաթիայի դեմ խաղերի համար, սակայն կրկին մնաց պահեստայինների նստարանին։ Իր դեբյուտը Իսպանիայի հավաքականի կազմում նշեց նոյեմբերի 18-ին՝ փոխարինելով Կեպա Արիսաբալագային Բոսնիա և Հերցեգովինայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2019 թվականի հուլիսի 30-ի դրությամբ

Միջազգային վիճակագրություն 
2019 թվականի հուլիսի 30-ի դրությամբ

Ծանոթագրություններ

Արտաքին հղումներ 

 Լոպեսի պաշտոնական Ինստագրամի էջը
 Լոպեսը transfermarkt-ում
 Լոպեսը soccerbase.com-ում
 Լոպեսը WhoScored.com կայքում
 Լոպեսը Էսպանյոլի պաշտոնական կայքում
 Լոպեսը Ռեալ Բետիսի պաշտոնական կայքում
 Լոպեսը Ռոմայի պաշտոնական կայքում 
 Լոպեսը Լա Լիգայի պաշտոնական կայքում
 Լոպեսը Պրեմիեր Լիգայի պաշտոնական կայքում
 Լոպեսը ՈՒԵՖԱ-ի պաշտոնական կայքում

Ֆուտբոլի դարպասապահներ
Իսպանացի ֆուտբոլիստներ
Իսպանիայի հավաքականի ֆուտբոլիստներ
Կատալոնիայի հավաքականի ֆուտբոլիստներ
Էսպանյոլի ֆուտբոլիստներ
Տոտտենհեմ Հոտսպուրի ֆուտբոլիստներ
Ռեալ Բետիսի ֆուտբոլիստներ
Ռոմայի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ